Document ID: /roh_data/filtered/fineweb-2-filterrobots_roh.jsonl.gz/21569

L'anteriur cusseglier naziunal grischun Jossias Gasser sa retira dal Cussegl grond sin la proxima sessiun, il favrer. Sco quai che sia Partida verd-liberala communitgescha, restia Gasser vinavant activ en la partida.
Josias Gasser
L'interprendider Josias Gasser è dapi il 2010 en il Cussegl grond dal chantun Grischun.
Dal december 2011 fin november 2015 è Gasser er stà cusseglier naziunal ed ha là fatg part da la Cumissiun da traffic e telecommunicaziun.
En l'avegnir veglia il politicher ed interprendider da 68 onns sa concentrar pli fitg sin projects professiunals e privats. La Partida verd-liberala perda cunquai in da ses trais sezs en il Cussegl grond. Tgi che surpiglia ses sez en il Cussegl grond n'è anc betg cler. Jossias Gasser è stà il cun-fundatur dals verd-liberals grischuns e l'emprim represchentant da la partida grischuna a Berna.
Ferm preschent en la politica grischuna: